CELEX: 32018D0718
Language: fi
Date: 2018-05-14 00:00:00
Title: Komission täytäntöönpanopäätös (EU) 2018/718, annettu 14 päivänä toukokuuta 2018, Maltan tuberkuloosista virallisesti vapaan aseman nautakarjojen osalta peruuttamisesta toistaiseksi ja päätöksen 2003/467/EY liitteen I muuttamisesta (tiedoksiannettu numerolla C(2018) 2762) (ETA:n kannalta merkityksellinen teksti. )

16.5.2018   
            
            
               FI
            
            
               Euroopan unionin virallinen lehti
            
            
               L 120/12
            
         KOMISSION TÄYTÄNTÖÖNPANOPÄÄTÖS (EU) 2018/718,
   annettu 14 päivänä toukokuuta 2018,
   Maltan tuberkuloosista virallisesti vapaan aseman nautakarjojen osalta peruuttamisesta toistaiseksi ja päätöksen 2003/467/EY liitteen I muuttamisesta
   
      
         (tiedoksiannettu numerolla C(2018) 2762)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan I osan 5 kohdan,
   sekä katsoo seuraavaa:
   
               (1)
            
            
               Direktiiviä 64/432/ETY sovelletaan unionin sisäiseen nautaeläinten kauppaan. Siinä vahvistetaan edellytykset, joiden täyttyessä jäsenvaltio voidaan julistaa virallisesti tuberkuloosista vapaaksi nautakarjojen osalta sekä edellytykset tämän aseman säilymiselle.
            
         
               (2)
            
            
               Komission päätöksessä 2003/467/EY (2) säädetään, että sen liitteessä I olevassa 1 luvussa luetellut jäsenvaltiot julistetaan tuberkuloosista virallisesti vapaiksi nautakarjojen osalta.
            
         
               (3)
            
            
               Malta sisällytettiin päätöksen 2003/467/EY liitteessä I olevaan 1 lukuun komission täytäntöönpanopäätöksellä (EU) 2016/448 (3).
            
         
               (4)
            
            
               Malta ilmoitti marraskuussa 2017 nautatuberkuloosin taudinpurkauksesta, jonka vahvisti M. bovis -bakteerin eristäminen laboratoriotutkimuksessa. Seurantatutkimusten aikana erään toisen lauman nautaeläimet reagoivat positiivisesti nautatuberkuloositestissä. Kyseiseen toiseen laumaan oli tullut eläimiä indeksitapauksen laumasta.
            
         
               (5)
            
            
               Malta on toteuttanut direktiivin 64/432/ETY liitteessä A olevassa I osassa vahvistetut toimenpiteet ja erityisesti peruuttanut ensimmäisen lauman virallisesti vapaan aseman ja peruuttanut toistaiseksi toisen lauman aseman. Malta ei näin ollen pysty enää täyttämään direktiivin 64/432/ETY liitteessä A olevan I osan 4 kohdassa vahvistettuja edellytyksiä nautatuberkuloosista virallisesti vapaan aseman säilyttämiseksi, ja lisäksi tartunnan lähde on epäselvä.
            
         
               (6)
            
            
               Maltalta nautatuberkuloosin taudinpurkauksista saatujen tietojen perusteella komissio katsoo olevan näyttöä siitä, että nautatuberkuloositilanne kyseisessä jäsenvaltiossa on muuttunut merkittävästi.
            
         
               (7)
            
            
               Maltan nautatuberkuloosista virallisesti vapaa asema olisi siksi peruutettava toistaiseksi, kunnes seurantatestien ja epidemiologisten tutkimusten tulokset osoittavat, että taudinpurkaukset ovat hallinnassa, toimenpiteitä on toteutettu direktiivin 64/432/ETY liitteessä A olevan I osan 4 kohdan b, c ja d alakohdan mukaisesti ja tuberkuloositartunnan saaneiksi vahvistettujen nautakarjojen prosenttiosuus on ollut enintään 0,1 prosenttia kaikista karjoista 12 kuukauden yhtäjaksoisena ajanjaksona, jonka lopussa vähintään 99,9 prosentille nautakarjoista on myönnetty tuberkuloosista virallisesti vapaa asema.
            
         
               (8)
            
            
               Päätöksen 2003/467/EY liitettä I olisi sen vuoksi muutettava.
            
         
               (9)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Peruutetaan toistaiseksi Maltan tuberkuloosista virallisesti vapaa asema nautakarjojen osalta.
   2.   Jotta tuberkuloosista virallisesti vapaa asema nautakarjojen osalta voidaan palauttaa, Maltan on täytettävä seuraavat edellytykset:
   
               a)
            
            
               direktiivin 64/432/ETY liitteessä A olevan I osan 4 kohdan b, c ja d alakohdassa vahvistettujen edellytysten on edelleen täytyttävä;
            
         
               b)
            
            
               kaikille nautakarjoille on tehty nautatuberkuloositutkimus direktiivin 64/432/ETY liitteessä A olevan I osan 1 kohdassa vahvistettujen menettelyjen mukaisesti;
            
         
               c)
            
            
               tuberkuloositartunnan saaneiksi vahvistettujen nautakarjojen prosenttiosuus on ollut enintään 0,1 prosenttia kaikista karjoista 12 kuukauden yhtäjaksoisena ajanjaksona;
            
         
               d)
            
            
               edellä c alakohdassa tarkoitetun 12 kuukauden ajanjakson lopussa vähintään 99,9 prosentille nautakarjoista on myönnetty tuberkuloosista virallisesti vapaa asema.
            
         2 artikla
   Muutetaan päätöksen 2003/467/EY liite I tämän päätöksen liitteen mukaisesti.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 14 päivänä toukokuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL 121, 29.7.1964, s. 1977/64.
   
      (2)  Komission päätös 2003/467/EY, tehty 23 päivänä kesäkuuta 2003, nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta (EUVL L 156, 25.6.2003, s. 74).
   
      (3)  Komission täytäntöönpanopäätös (EU) 2016/448, annettu 23 päivänä maaliskuuta 2016, päätöksen 2003/467/EY liitteiden I ja II muuttamisesta siltä osin kuin on kyse Maltan tuberkuloosista ja luomistaudista virallisesti vapaasta asemasta nautakarjojen osalta (EUVL L 78, 24.3.2016, s. 78).
   
      LIITE
      Korvataan päätöksen 2003/467/EY liitteessä I oleva 1 luku seuraavasti:
      
         
            ”1 LUKU
         
         
            Tuberkuloosista virallisesti vapaat jäsenvaltiot
         
         
                     ISO-koodi
                  
                  
                     Jäsenvaltio
                  
               
                     BE
                  
                  
                     Belgia
                  
               
                     CZ
                  
                  
                     Tšekki
                  
               
                     DK
                  
                  
                     Tanska
                  
               
                     DE
                  
                  
                     Saksa
                  
               
                     EE
                  
                  
                     Viro
                  
               
                     FR
                  
                  
                     Ranska
                  
               
                     LV
                  
                  
                     Latvia
                  
               
                     LT
                  
                  
                     Liettua
                  
               
                     LU
                  
                  
                     Luxemburg
                  
               
                     HU
                  
                  
                     Unkari
                  
               
                     NL
                  
                  
                     Alankomaat
                  
               
                     AT
                  
                  
                     Itävalta
                  
               
                     PL
                  
                  
                     Puola
                  
               
                     SI
                  
                  
                     Slovenia
                  
               
                     SK
                  
                  
                     Slovakia
                  
               
                     FI
                  
                  
                     Suomi
                  
               
                     SE
                  
                  
                     Ruotsi”